
D.  D.  JL>. 


AUCTOR. 


P R O O E M 1 U M. 


JLJe  Oleo  Crotonis,  quamnam  in  organismum  hu- 
manum vim  exserat,  cum  jam  permulti  viri  docti 
disputarint,  tanta  tamen  est  sententiarum  opinio- 
numque diversitas,  ut  res  illa  in  contrarias  partes 
disserta  longe  alia  ah  aliis  censeatur.  Sunt  enim, 
qui  tantam  oleo  crotonis  inesse  efficaciam  conten- 
dant, ut  vel  ii,  qui  aliis  oleum  istud  digitis  infricue- 
rint, diarrhoea  afficiantur;  alii  contrarium  fere  pro- 
bant, olei  scilicet  vel  plures  guttas  hominibus  in- 
frictas nullam  provocasse  diarrhoeam,  dicentes.  In 
hoc  amen  uno  omnes  fere  consentiunt,  remedium 
illud,  quamvis  periculossimum,  tamen  morbis  quibus- 
dam sanandis  gravissimi  esse  momenti.  Qua  re 
commotus,  operae  pretium  fore  judicavi,  si  in  veram 
hujus  remedii,  externe  adhibiti,  efficaciam  — de  hac 


enim  maxime  in  dubio  versamur  — accuratius  in- 
quiram,  et  experimentis,  tam  in  me  ipso,  quam  in 
aegris  institutis  certius  aliquid  proferam.  Huic  au- 
tem suscepto,  quamquam  pro  virili  parte  incubui, 
deluit  tamen,  ut  fit  in  tirone,  et  exercitatio  et 
usus.  Itaque  quam  exigua  sint,  quae  in  hoc  libello 
a me  traduntur,  quum  ipse  omnium  maxime  sentirem, 
illud  tantum  me  erexit,  quod  ad  rem  obscuram  il- 
lustrandam, quantulumcunque  contulisse,  haud  con- 
temnendum esse  negotium  censeo. 


C^roton  Tiglium  s.  Tilium,  etiam  Cadel- 
Avanacu,  Pava  na,  dictus  frutex  in  orientis  In- 
diae regionibus,  Ceylone,  China,  Moluccis, 
Malabare  invenitur,  et  inter  Monoeciam  Monadel- 
pliiam  secundum  Linne  et  Euphorbiaceas  secun- 
dum Jus  si  eu  refertur.  Ex  cujus  fruticis  semini- 
bus (granis  Moluccis  Rumpli.,  granis  Tiglii, 
Tilii,  pignoirs  d’Inde),  quae  oblongo -ovata, 
obtusa,  quadrangularia,  tenui  ac  fragili  cortice,  al- 
bidaque  circumdata  epidermide,  nucis  avellanae  fere 
magnitudinem  assequuntur,  oleum  Crotonis  vario 
modo  paratur.  Indi  e granis  tostis  atque  excorti- 
catis, adhibita  caloris  ope,  oleum  expressere. 

I)r.  N immo  centum  partes  seminum  tritorum 
aethere  sulpliurico  digessit,  et  remanentiam  sat 
magna  aetheris  copia  abluit. 

Dr.  Sc Imei der  calide;  Feld,  pharmacopola 
Creuznachensis  frigide  exprimendo  oleum  pa- 
ravit. 

C h e v a 1 i e r denique  has  varias  commemorat 
methodos  olei  parandi: 

1)  Seminibus  exprimendis.  2)  Alcohole.  3)  Ae- 

I 

there  adhibito,  quippe  quo  maxima  olei  copia 
editur. 

Secundum  chemicam  analysin,  quam  Dr.  IVimm  o 
instituit,  centum  partes  olei  Crotonis  continent 
acris  principii  45,0 
pinguis  olei  55,0 

oleo  olivarum  fere  similis.  Principium  illud  acre 

\ 

sedem  habere  videtur  in  amara  quadam  et  resinosa 
materia,  quam  E lat  crinio  simillimam  Tiglin 
nominat,  ct  alcohole  et  aethere  aeque  ac  pinguibus 
et  volatilibus  oleis  resolvi  posse,  contendit.  15  r au- 
des contra  et  Caventou  principium  acre  acido 
quodam  contineri,  tradunt.  Quae,  quum  tantis  vi- 
ris contradicere  non  ausim,  aliis  chemicae  artis  pe- 
ritioribus  relinquam. 

Oleum  ipsum  est  pingue,  crassius,  flavescens 
e fusco,  tantaeque  efficacitatis , ut  oculi  ct  manus 
eorum,  qui  illi  parando  operam  navaverant,  intume- 
scant, et  particula , in  linguam  immissa,  sensum  ca- 

loris  piares  per  horas  indurantem  et  salivationem 
eliciat. 

Si  parvis  oleum  dosibus  porrigitur  (ut  inter- 
nam quoque  hujus  drastici  remedii  vim  breviter 
nuncupem),  caloris  sensum  in  pharynge  efficit,  qui 
sensus  ad  ventriculum  usque  propagatur,  sequente 
nonnunquam  nausea,  vomitu,  semper  vero  alvo  co- 
piosissime fluente,  nec  sine  gravioribus  colicis  do- 
loribus. In  universum  oleum  porrigitur  hominibus, 
biliosa  constitutione  praeditis,  praeterea  hypochon- 
driacis, hystericis,  apoplecticis,  atque  iis,  quorum 
intestina  atonia  quadam  vel  ipso  torpore  laborant. 
Contra  colicam  metallicam  hoc  remedium  a Br. 
Kinglake  optimo  successu  adhibebatur,  et  in  India 
morbis  hydropicis  sanandis  multum  utilitatis  attu- 
lisse dicitur.  Idem  Tontini  in  obstructionibus, 
opio  provocatis,  maximopere  commendat.  — In 
universum  oleum  Crotonis  alvum,  sudoris  et  urinae 
exeretionem  movet. 

Secundum  W.  Iliff  jam  Serapio  minor, 
Arabs , 10  p.  n.  s.  hoc  medicamentum  adhi- 
buit. I.  Frost,  Bobart,  Bauli inum,  Ray, 
Linnaeum  primos  olei  Crotonis  mentionem  fecisse 
tradit;  Pittschaft  de  oleo  Crotonis  copiosius  dis- 
seruit; in  India  per  longum  tempus  adhibitum  esse, 

testatur  B u rrm  a nn , qui  in  Europa  ejus  notionem 
magis  divulgavit;  Dr.  Conwell  medicus  Anglicae 
societatis,  quae  Madrasiensibus  praeest,  hoc  reme- 
dium, jam  oblivioni  datum,  in  Anglia  denuo  in  usum 
provocavit,  unde  in  Italiam  et  Germaniam  usus  ejus 
propagabatur;  sicuti  M.  Friedlaender  Parisiensis 
accuratius  de  hoc  disseruit  in  tractatu,  quem  in 
academia  regia  medica  recitabat;  praeterea  jam  in 
libro  de  materia  medica  a Fer  re  in  conscripto  ejus 
rei  mentio  facta  est.  Nuperrime  vir  doctissimus 
Landsberg,  viri  III.  Andral,  Elliotson,  Ilut- 
chinson  de  externa  quoque  hujus  remedii  effica- 
cia plura  tradiderunt. 

Inter  eos  qui  de  oleo  Crotonis  egerunt  scripto- 
res, hisce  maxime  usus  sum : 

Dulk:  dic  preufs.  Pharmac.  Leipz.  1829. 

Dictionnairc  universel  de  Matierc  medicale,  ubi 
plura  etiam  de  oleo  Crotonis  scripta  nominata 
invenies. 

i 

Dr.  G.  A.  Richter:  Ausfiihrlichc  Arzeneimittel- 
lehre  etc. 

Froriep’s  Notizen.  T.  XII. 

Ilarlcfs:  Neue Jahrbucher.  T.II.,  IleftI.,  p.  182. 

II  er  manni:  cynosura  mat.  med.  1710,  T.  I., 

p.  339. 

Odi  er:  Sammlung  auserlesener  Abhandlungen 

etc.  T.  V.,  p.  236. 

llufeland’s  Journal  T.  XI.,  Yol.  IV.,  T.  XII., 
Yol.  YI. 

Magendie:  Yorschriften  zur  Bereitung  und  An- 
wendung  einiger  neuen  Arzeneimittel,  aus  dem 
Franz.  von  Dr.  («.  Kuiize.  Leipz.  1831. 
Leop.  Crus  e:  De  Croton.  Tiglii  oleo,  diss. 
Berol.  1822. 

31.  L andsberg:  Pharmacograph.  Euphorciac. 

diss.  inaug.  Berol.  1831. 

Archives  generales  de  3Iedicine,  Fevrier  1832. 
transi,  in  Repertor,  der  medizin.-chirurg.  Jour- 
nalistik  des  Auslandes  von  Fr.  J.  Behrend, 
Juli  1832. 

Oazette  medicale.  Janv.  et  Fevr.  1833,  Rcpcrt. 
etc.  v.  F.  J.  Beli  ren  d,  April  1833.  — Joret: 
Arcli.  genera  1 de  3Ied.  transi,  in  Bepert.  3Yov. 
1833. 

Ilis  praemissis  ad  ipsam.  quam  mihi  inquiren- 
dam proposui,  externam  olei  Crotonis  efficaciam, 
transeo.  Priusquam  vero  quomodo  hoc  remedium 
agat,  exponam,  observationes  et  aliorum  ct  quas 
ipse  institui,  afferre  visum  est,  quo  facilius  de  ef- 
fle acia  judicari  possit. 

O b s.  I. 

Vir  doctissimus  Landsberg,  qui  in  disserta- 
tione sua  de  Euphorbiaceis  multa  eaquc  optima  de 
oleo  Crotonis  conscripsit,  haec  affert: 

1)  Ipse  mihi  quattuor  olei  Crotonis  guttas 
circa  umbilicum  inunxi.  l*ost  dimidiam  fere  horam 
pruritum,  deinde  uredinem  maximo  cum  dolore  us- 
que ad  vesperem  sensi.  Altero  die  erythema  cum 

t 

pustulis  apparuit,  magnus,  potissimum  tangendo, 
dolor  rediit.  Tertio  dic  ejus  diei,  quum  inunge- 
bam, jam  in  crustas  iis  e Tartaro  stibiato  inuncto 
similes  abiere  pustulae.  Et  incommoda  fruebar, 
febre  etiam  vehementissimisque  alfectus  doloribus, 
per  aliquot  adhuc  dies  valetudine.  Maxime  autem 
notatu  dignum  videbatur,  herpeticam  simul  impeti- 
ginem in  scroto  visam  esse,  tanquam  vel  eo  tartari 
stibiati  morem  redolente  oleo.  Ceterum  plane  nulla 
in  alvum  excernendam  actio. 

2)  Cuidam  ego  aegroto  quinque  guttas  cum 
eadem  olei  Menthae  copia  bis  in  eadem  regione 
inunxi,  primum  sine  ullo  effectu,  alterum  cum  levi, 
quae  altero  demum  die  oriebatur,  diarrhoea,  utrum- 
que cum  erythemate  ac  pustulis. 

Et  pharmacop.  nostrae  leges,  ad  parandum  li- 
nimentum ammoniatum  datas  secutus,  crotonaiuui 

feci.  Inde  sex  circiter  grana  iu  superiore  umbilici 
parte,  ubi  illae  prioris  inunctionis  crustae  jam  deci- 
derant, medio  sinistrae  manus  digito  perfricui.  Nec 
diu  post  levem,  deinde  sensim  seusimque  ita  auctam 
percepi  uredinem,  ut  vespere  neque  corpore  pro- 
cumbente sedere,  neque  vestimentum  ferre  possem.* 
Dolor  altero  die  mitior  redditus  est;  denuo  et  ve- 
hementissimus  simul  cum  herpetica  impetigine  atque 
excoriatione  in  scroto  et  glande  ortus,  quum  neque 

sedere  neque  ire  possem  sine  maximis  doloribus  ad 

\ 

suspensorium  supponendum  me  coegit.  Simul 
exanthema  in  conspectum  veniebat  iu  loco  applica- 
tionis pustulosum,  rubro  halone  circumdatum,  quod 
non  aptius,  quam  cum  varicellis  nisi  quod  planio- 
res erant  pustulae  singularisque  odoris,  comparare 
possem.  Altera  autem  nocte  adeo  vehementer  in- 
gravescebant dolores,  ut  non  dormirem,  immo  ne 
lodicem  quidem  ferrem.  Mane  abdominis  integu- 
i menta  vere  inflammata  atque  indurata  fuere.  Coe- 

fgere  denique  maximi  illi  dolores  vespere,  ut  fo- 
menta frigida  applicarem.  Neque  hanc  quoque  no- 
j ctem  tranquillam  peregi.  Altero  die  dolores  neque 
in  abdominis  integumentis,  neque  in  scroto  eva- 
1 nuere.  Denique  totius  fere  glandis  atque  scroti 
t Tacta  desquumationc  cessere. 

Ceterum  inde  quoque  nulla  in  alvum  actio. 

Tribus  circiter  granis  deltoideam  brachii  sini- 
stri regionem  medio  dextrae  manus  digito  inunxi. 
Vespere  pustulas  albas,  rubro  halone  circumdatas, 
prurientes,  sine  magnis  doloribus,  latius  autem, 
quam  applicata  fuerat  perfricatio,  patentes  animad- 
verti. Altero  die  uredo  et  rubedo  increscebant. 
Eo  denique,  qui  sequebatur,  die,  dolores  aucti  et 
pungentes.  Exanthema  effloruit.  Ceterum  nulla 
actio. 

Obs.  II. 

Clarissimus  Andral  haec  de  oleo  crotonis  tra- 
dit: oleum  quovis  in  loco  inunctum  cuti  levem 
efficit  dolorem,  nonnullis  horis  post  parvae  papu- 
lae rubri  coloris  erumpunt,  quae  in  pustulas  mu- 
tantur, similes  variolis,  aut  pustulis,  unguento  Tar- 
tari stibiati  provocatis.  Quatuor  vel  quinque  gut- 
tae in  locum,  manus  spatium  aequantem,  infrictae 
confluens  exanthema  efficiunt,  cujus  pustulae  non- 
nullae rubro  circumdatae  sunt  halone,  qui  post  qua- 
titor et  viginti  horas  evanescit.  Sin  parvae  tantum 
sunt  pustulae  et  minori  copia,  tum  exsiccant,  ne- 
que in  crustas  abeunt.  — Haec  in  pluribus,  quam 
triginta  aegrotis  animadversa  sunt. 

Sequantur  hi  morborum  casus,  quos  vir  illu- 
strissimus communicavit : 

1)  Vir  quinquaginta  annos  natus,  ante  aliquod 
tempus  erysipelate  faciei  laborans,  in  nosocomium, 
paralysi  sinistri  faciei  lateris  affectus,  receptus  est. 
Omnis  fere  defuit  et  visus  et  auditus  et  gustus  et 
olfactus,  facultate  vero  movendi  in  partibus  afflic- 
tis non  sublata.  Cui  malo  curando,  quum,  nequa- 
quam vcnaesectionc  et  remediis  laxantibus  adhibitis, 
octo  guttae  olei  crotonis  infricatae  essent,  confluens 
apparuit  exanthema,  et  aegrotus,  duobus  praeterlap- 
sis diebus  sanus  dimissus  est. 

* 

2)  Pictor,  quadraginta  annos  natus,  qui,  post- 
quam septies  mercurio  propter  syphilidem  usus  est, 
nimio  in  Venere  excessu,  paralysi  musculorum  oris 
et  dextrae  genae  affectus  est.  Olei  Crotonis  guttae 

i octo  infricatae  hominem  post  paucos  dies  malo  li- 
berarunt. 

3)  Vir  quinquaginta  natus  annos,  qui  jam  vi- 
ginti  per  annos  saepius  lumbagine  laboraverat,  in- 
fricatis olei  crotonis  quindecim  in  locum  affectum 

|i  guttis  trium  tantum  dierum  spatio  sanatus  est. 

Simili  modo  vir  quadraginta  annorum  eodem 
I Jiaborans  malo,  quater  olei  crotonis  guttis  octo 
a inunctis  bonam  valetudinem  recuperavit. 

4)  Duae  chronicae  ventriculi  inflammationes, 
eodem  remedio  adhibito,  exstinctae:  ciborum  appe- 
titus restitutus,  cardialgici  dolores,  vomitus  evanue- 
runt. 

In  alio  quodam  loco  Andral  hunc  morbi  ca- 
sum narrat: 

5)  Mulier,  triginta  nata  annos,  per  mensem 

i 

jam  inflammatione  tunicae  bronchiorum  mucosae  la- 
borans, inde  per  quatuordecim  dies  vocem  edebat 
raucam,  quae  denique  in  Aphoniam  transiit.  Omni- 
bus siguis  quum  apparuerit,  solam  laryngem  esse 
affectam,  in  anteriorem  colli  partem  olei  Crotonis 
guttae  octo  sunt  infricatae.  Quatuor  et  viginti  ho- 
ris praeterlapsis  post  hanc  primam  inunctionem, 
quum  pustulae  confluentes  apparuissent,  vox  rediit. 
Inflammatione  cutis  cataplasmatibus  emollientibus 
amota , post  nonnullos  dies  vox  priorem  assecuta 
est  sonum. 

Ob  s.  III. 

Vir  celeberrimus  Elliotson,  qui  clinico  in- 
stituto in  nosocomio  Londinensi  St.  Thomae  prae- 
est,  haec  de  ipso  Oleo  Crotonis  affert: 

Ilis  per  diem  matutino  et  vespertino  tempore 
infricari  instituo,  donec  exanthema  appareat.  Si 
celerius  erumpatur,  necesse  est,  saepius  per  diem 

infricari  debet,  id  quod  rarissime  tantum  evenit, 
quum  jam  secunda  inunctione  instituta,  eruptio  con- 
tingere soleat,  illud  quidem  exanthema  e vesiculis 
constat,  quae  non  limpidam  sed  albidam  materiam 
continent.  Antequam  vesiculae  erumpunt,  aegrotus 
dolorificum  sentit  pruritum,  denique  vesiculae,  post- 
quam per  duos  ad  tres  dies  effloruerant,  evanescunt. 
Aeque  ac  in  aliis  exanthematibus,  eruptio  non  so- 
lum in  eo,  quo  oleum  Crotonis  adhibitum  erat, 
loco,  apparet,  sed  etiam  aliis  in  locis,  nec  raro,  ut 
unguento  Tartari  stibiati,  sic  etiam  oleo  Crotonis 
irritatio  partium  genitalium  efficitur.  Quotiescunque 
olei  Crotonis  inunctionem  institui,  nunquam  diar- 
rhoeam vidi  exortam. 

Aegroto,  qui  vehementissime  rheumatismo  sy- 
philitico laborabat,  Calomel  praebui,  donec  os  affe- 
ctum esset.  Dolore  vero,  qui  ad  crura  extendeba- 
tur, aegrotumque  maxime  vexabat,  perdurante,  ex- 
tracti Strammonii  grana  sex  bis  per  diem  adhibui, 
et  in  internam  cruris  partem  oleum  Crotonis  infri- 
cari institui.  Quo  facto,  exanthemate  exorto  cum 
in  loco  inuncto  tum  etiam  iu  scroto,  aegrotus,  ces- 
santibus doloribus,  sanatus  est. 

Obs.  IV.  1) 

R.  Hutchinson  haec  de  oleo  Crotonis  tradit: 

Olei  Crotonis  guttis  sex  per  decimam  vel  quin- 
tam horae  partem  cuti  infricatis,  celerrime  pro  sin- 
guli cuj usque  . sensibilitate  major  minorve  rubedo 
oritur,  quae  sensim  sensimque  crescit,  donec  in  loco 
affecto  tumor  modicus  apparet.  Quo  facto,  sex  vel 
duodecim  horis  praeterlapsis,  magna  vesicularum 
copia  erumpit,  quarum  aliae  sparsim  diffusae,  aliae 
confluentes,  forma  et  magnitudine  inter  se  discre- 
pant. Quae  vesiculae  primum  serosam  materiam, 
deinde  pus  continentes,  postremo  in  crustas  abeunt. 
Rubedo  magis  lateritium  praebet  colorern.  Haec 
signa,  quae  ad  decursum  sempcr  sibi  constant,  ad 
intensitatcm  variant  pro  varia  partium  sensibilitate; 
copiosissime  autem  apparent  in  facie,  capite,  larynge, 
pectore,  contra  in  musculis  extremitatum  effectus 
non  tam  gravis  in  lucem  prodit.  Si  oleum  in  fa- 
ciem et  cranii  integumenta  infricatur,  saepius  ery- 
sipelas oritur,  nunquam  destructio  partium  aut  sup- 

•*»  i 

puratio.  Effectus  nunquam  desiderantur,  nisi  in 
abdominis  integumentis. 

In  chronica  laryngitide  oleum  Crotonis,  con- 

1)  The  Lancet,  Mai  1833.  iransl,  in  Repertor,  elc. 
Septbr,  1833. 


tinuo  infricatum,  optimum  eventum  proferebat,  aeque 
acin  paralysi  sinistri  faciei  lateris  et  in  brachii  paralysi. 

Obs.  V. 

Ilis  igitur,  quae  ab  aliis  dc  oleo  Crotonis  ex- 
terne adbibiti  efficacia  tradita  sunt,  relatis,  addere 
liceat,  quidquid  ipse  in  me  et  in  aegrotis  quibus- 
dam expertus  sum. 

Hora  circiter  octava  matutini  temporis  olei 

Crotonis  guttas  tres  in  regione  sterni  inter  tertiam 

* 

et  quartam  costam  loco,  qui  semifloreni  spatium 
tenebat,  accuratissime  infricui.  Paullo  post  pun- 
gentem sensi  dolorem,  et  leve  aderat  erythema. 

» • 

Duabus  horis  praeterlapsis  locus  infricatus,  paullu- 
lum  turgens,  flavum  praebuit  colorem.  Doloribus, 
iisque  non  gravioribus,  perdurantibus,  hora  octava 
vespertini  temporis  in  loco  ipso  confluens  appare- 
bat exanthema  flavi  coloris,  cujus  singulae  pustulae 
vix  poterant  dijudicari,  circa  hunc  locum  vero  pa- 
pulae parvae  rubri  coloris  latius  diffusae  erant. 

4 

Noctem  propter  dolorem  inquietius  transegi.  Se- 
quente die  singulae  papulae,  materia  puriformi  re- 
pletae, albidum  habebant  colorem,  circumdatae  ru- 
bro halone;  locus,  quo  confluens  aderat  exanthema, 
magis  etiam  intumescebat.  Sequente  die  hinc  illinc 
singulae,  quae  sparsim  adstabant,  pustulae  exsicca- 

bant,  aliis  magis  confluentibus.  Denique  totum  ex- 
anthema sensim  sensimque  in  crustam  abiit,  nec 
ullo  alio  commodo  nec  diarrhoea  sum  affectus. 

Quae  in  nosocomio  caritatis  Berolinensi  (occa- 
sione mihi  data  a professore  Cei.  Wolff,  praece- 
ptore meo  optimo  dilcctissimoque)  expertus  sum, 
haec  eo  paucioribus  afferre  me  posse,  censeo,  quum 
partim  jam  saepissime  dicta  repetenda  essent,  par- 
tim,  eruptione  pustularum,  quae  fere  in  omnibus 
animadversa  est  aegrotis,  excepta,  nihil  fere  de  sa- 
lubri hujus  remedii  eventu  possim  referre,  quia  ob 
alias  causas  urgentes  sepositum  est. 

In  universum  variam  vim  pro  varia  hominum 
sensibilitate  remedium  exserebat,  in  aliis  aegrotis, 
iisque  imprimis  muliebribus  pustulae  sat  magna  in 
copia  erumpebant,  atque  eundem  tenebant  decursum, 
quem  jam  multis  in  locis  descripsi;  in  aliis  vero 
parciores  apparebant,  nulli  vero  aegrotorum  plane 
deerant.  Qua  re  duos  tantum  morborum  casus  plu- 
ribus exponam,  qui  mihi  magis  notatu  digni  videbantur. 

C.  K.  triginti  annos  natus,  ceterum  satis  bona 
corporis  constitutione  praeditus,  hypochondriacis 
laborabat  doloribus  et  pertinaci  alvi  obstructione. 
Cui  obstructioni  tollendae  primum  olei  Crotonis 
guttae  quatuor  circa  umbilicum  infricatae  sunt,  nec 

ulla  in  alvum  actio  observata  est,  quin  immo,  n« 
pustulae  quidern  eruperunt.  Iterata  demum  inun- 
ctione, quuu»  paucae  pustulae  ortae  essent,  semel 
quidem  alvum  deposuit,  sed  quum  medicamenta, 
quibus  hactenus  uti  consueverat,  drastica  seposita 
essent,  ut  melius  possit  olei  Crotonis  in  alvum 
movendam  efficacia  dijudicari,  alvi  obstructio  denuo 
exorta  est.  Ceterum  paucis  circa  umbilicum  pustu- 
lis exceptis,  nihil  aliud  observatum  est. 

,T.  II.  sartor,  quattuor  et  viginti  annos  natus, 
inde  tum  quattuordecim  dies  rheumatismo  articulo- 
rum manus  sinistrae  laborabat,  ita  ut  manum  mo- 
vere plane  non  posset.  Quattuor  olei  Crotonis  gut- 
tae loco  affecto  inunctae  sunt;  quo  facto  erythema 
levi  junctum  dolore  exortum  est.  Altero  die  pau- 
cae tantum  pustulae  apparebant.  Ejusdem  diei  ve- 
spere iterata  inunctione,  dolor  auctus  est,  et  pustu- 
lae majori  numero  apparebant.  Post  quartam  de- 
nique inunctionem  manus  motus  restitutus,  et  ae- 
grotus, a malo  liberatus,  sanatus  dimissus  est. 

Quibus  omnibus  collectis  haec  in  universum  de 
olei  Crotonis  externe  adhibiti  efficacia  dici  posse, 
mihi  videntur: 

1)  Efficit  inflammationem  in  loco  inuncto,  quae 

altiu»  penetrat,  nec  certo  determinatur  fine,  sed 
sensim  sensim  que  desinit. 

2)  Procreat  pustulas,  quae  si  majori  in  copia 
erumpunt,  confluunt. 

3)  Circa  locum,  quo  confluens  adest  exanthema, 
latius,  quam  oleum  infricatum  est,  patentes  appa- 
rent papulae,  quae  in  pustulas  mutantur,  circum- 
datas rubro  lialone,  simillimas  pustulis  unguento 
Tartari  stibiati  effectis , quaeque  si  sparsae  adsunt, 
celerius  exsiccant,  si  densiores,  sicuti  confluens 
exanthema,  in  crustas  abeunt. 

4)  Facillime  pustulae  erumpunt  in  capite,  facie, 
larynge,  thorace,  iisque  extremitatum  locis,  in  qui- 
bus cutis  ossibus  proxima  sita  est;  difficilius  vero 
et  incertius  in  abdominis  integumentis,  unde  ple- 
rumque etiam  partes  genitales  afficiuntur. 

5)  Plerumque  oritur  exanthema  duodecim  ho- 
ris post  primam  inunctionem,  nonnunquam  etiam 
serius,  rarissime  vero  post  secundam  inunctionem 
olei  effectus  deest.  — Tribus  ad  sex  dies  praeter- 
lapsis totum  exanthema  evanescit. 

6)  Dolor  plerumque  post  lioram  incipit,  pri- 
mum levis  tantum  pruritus  et  uredo  adest,  quae 
vero  paullatim  maximoperc  augetur. 


/ 

Ex  his  igitur  oleum  Crotonis,  externe  si  adhi- 

* 

betur,  summum  esse  et  derivans  et  excitans  reme- 

4 

dium  apparet.  Simillime  agit  unguento  Tartari 
stibiati,  nam  profundius  penetrat,  atque  imprimis 
vim  suam  in  vasa  lymphatica  et  resorbentia  exer- 
cet, ita  ut  actio  horum  vasorum  maxime  augeatur, 
et  materiae,  quae  ibi  stagnent,  amoveantur. 

Qua  re  hoc  gravissimum  remedium  hisce  in 
morbis  locum  suum  habere  videtur: 

1)  In  inflammationibus  chronicis  et  in  iis,  quae 
maxime  ad  exsudationes  proclives  sunt. 

2)  In  morbis  rheumaticis,  qui  non  justo  modo 
dissolvi  possunt,  ut  in  iis,  qui  jam  diutius  perdu- 
raverant, vel  si  jam  exsudatio  orta  est,  aut  exoriri 
minatur.  Eodem  modo  in  morbis  arthriticis  hoc 
remedium  adhibendum  esse  videtur. 

3)  In  exsudationihus,  iisque  imprimis,  quae 
inflammationes  sequuntur,  ut  in  hydrothorace,  for- 
tasse etiam  in  hydrocephalo  infantum,  in  quo  tamen 
prius  videndum  erit,  quomodo  in  infantes  hoc  re- 
medium agat,  anne  fortasse  alia  incommoda  paret, 
ut  diarrhoeam. 

1)  In  morbis  phthisicis  e.  g.  phthisi  laryngea, 
in  qua  hoc  summum  derivans  remedium  antago- 
nistico  modo  suppurationem  internam  coercet. 

5)  In  morbis  neuralgicis,  ut  in  asthmate  spas- 
modico, tussi  convulsiva,  nec  non  iu  morbis  para- 
lyticis certe  optimum  praebebit  eventum,  nam  non 
solum  si  actio  nervorum  diminuta  est,  aut  plane  de- 
sinit, stimulus,  qui  in  nervos  periphericos  exerce- 
tur, in  majores  nervorum  ramos  propagatur,  sed 
etiam  actione  nervorum  centralium  adaucta,  contra- 
stimulo  in  nervos  periphericos  irruente  haec  actio 
adaucta  magis  derivatur  et  aequatur. 

Hi  fere  sunt  morborum  casus,  quibus  oleum 
Crotonis  externe  optimo  cum  eventu  adhiberi  posse, 
censeo.  Huum  tamen  alia  remedia  derivantia  ad- 
sint, quorum  in  primis  Tartarus  stibiatus  nominan- 
dus, rogaverit  fortasse  aliquis,  quapropter  nova  in- 
super medicameuia  addenda  sint,  quorum  affinium 
sat  magna  jam  copia  gaudemus.  Itaque  nunc  de- 
mum necesse  erit,  quoad  ejus  fieri  poterit,  adeura- 
tius  inquirere,  quantum  oleum  Crotonis  Tartaro 
stibiato  praestet,  cui  ad  efficaciam  simillimum  esse, 
jam  supra  diximus.  Ex  iis,  quae  antecedentibus 
commemorata  sunt,  experimentis  constat,  oleum 
Crotonis  iu  universum  celerius  agere,  quam  Tar- 
tarum stibiatum;  plurimi  enim,  qui  oleo  illo  ute- 
bantur, jam  post  horam  leve  apparuisse  erythema, 
et  altero  vel  ipso  eodem  die  apud  quosdam  pustu- 

las  esse  exortas,  affirmant.  Neque  levioris  est  com- 
modi, quod,  quum  satis  profunde  vim  suam  exten- 
dat, tamen  non  tantum  efficit  dolorem,  nec  tam  ma- 
ligna relinquit  ulcera,  quam  saepissime  Tartarus 
stibiatus.  Denique  semper  aegrotis  in  promptu  est, 
quum  simpliciter,  quemadmodum  in  pharmacopo- 
liis  suppeditat,  possit  adhiberi,  neque  artificio  opus 
est,  quo  parandum  est  unguentum  Tartari  stibiati. 
Ceterum,  quibus  aliis  praestet  commodis,  ac  in  qui- 
bus speciatim  morbis  oleum  Crotonis,  in  quibus 
Tartarus  stibiatus  melius  adhibeatur,  usui  longiori 
et  peritioribus  harum  rerum  indagatoribus  relin- 
quenda sunt. 

Priusquam  vero  ad  aliam,  de  qua  jam  sat  mul- 
tum disputatum  est,  hujus  remedii  efficaciam  trans- 
eam, non  possum,  quin  addam,  semper,  antequam 

oleum  Crotonis  infricetur,  inquirendum  esse,  quo- 

\ 

modo  cutis  structura  constituta  sit,  quae  si  crassior 
est  minusque  sensibilis,  ante  inunctionem  ipsam 
laneo  panno  fricanda  aut  levi  quodam  medicamento 
eorum,  quae  rubefacientia  dicuntur,  pertractanda  est. 
Ceterum,  ut  jam  monui,  oleum  purum  pqtest  ad- 
hiberi, nullo  alio  junctum  additamento.  Quanta 
vero  dosis  applicanda  sit,  vix  in  universum  potest 
definiri,  quum  variet  pro  varia  hominum  sensibili- 

tate$  plerumque  quattuor  ad  sex  guttas  bis  per 
diem  intricatae  ad  pustulas  provocandas  sufficiunt. 

Altera  olei  Crotonis,  externe  adhibiti,  efficacia 
in  eo  esse  dicitur,  quod  alvi  excretionem  movet. 

Indi  jam,  Ilermanno  auctore,  hoc  sibi  reme- 
dium paravere: 

3?.  Olei  expr.  gr.  Tigl.  q.  v. 

Huic  immitte  auranfiuin  vel  citreum  pomum  et 
relinque  per  mensem  integrum,  post  exime  et  ad- 
sperge  pulvere  santali  citrini.  Admove  naribus  ad 
alvum  ducendam  vel  frica  hoc  pomo  fortiter  manus 
ei  admove  naribus,  quotiescunque  naribus  admove- 
tur, ejusque  odor  fortiter  attrahitur,  toties  movebi- 
tur alvus. 

jVcc  omnino  desunt  medici,  qui  oleum  Croto- 
nis infricatum  ad  alvum  movendam  summis  efferen- 
tes laudibus,  vermes  intestinales  eo  se  expulisse, 
affirmant,  ut  Dr.  Prieger,  qui  hoc  remedio  aegro- 
tum taenia  liberatum  esse  tradit.  Quibus  vero  lau- 
dibus non  nimium  esse  fidendum,  censeo.  Ex  iis 
enim,  quae  antecedentibus  attuli,  experimentis  viri 
doctissimi  Landsberg,  ex  iis,  quibus  illustris  E 1- 
liotson  affirmat,  se  nunquam  oleo  Crotonis  externe 
adhibito  diarrhoeam  ortam  vidisse,  ex  iis  denique, 
quae  ego  met  ipse  in  nosocomio  institui,  satis  liquet, 


oleum  Crotonis  externe  ad  alvum  promovendam 
adhibitum  non  satis  certum  esse  et  tutum  remedium. 
Nec  omittendum  est,  quod  hoc  medicamentum,  ut 
supra  demonstravimus,  plerumque  pustulas  provo- 
cat, quae  lion  solum  in  Iqco  inuncto,  sed  etiam  in 
partibus  genitalibus  erumpunt.  Quis  vero  medicus 
remedium  adhibeat,  quod  non  solum  morbum  non 
satis  certe  sanat,  sed  etiam  novis  aegrotum  dolori- 
bus  cruciat,  praesertim  quum  jam  alia  supersyit 
remedia,  quibus  hac  in  re  magis  est  fidendum,  quae- 
que minora  praebent  incommoda! 

Restat,  ut  antequam  scribendi  finem  faciam 
lectoris  indulgentiam  huic  meo  tirocinio  implorem; 
sufficiat  mihi,  peritiorum  virorum  studio  hoc  gra- 
vissimum remedium  commendasse,  quod  in  salutem 
hominum  aegrotorum  adhibitum  iri,  persuasum  inibi 
habeo. 


V 1 T A. 

Ego,  Henricas  Bamberger , natus  Glogoviae 
in  Silesia  inferiore,  die  undevicesimo  mensis 
Septembris  anno  MDCCCIX  patre  Ilirsch, 
matre  Caro  lina , veteris  testamenti  fidei  ad- 
dictus, ab  anno  aetatis  tertio  decimo  gymna- 
sium, quod  in  urbe  patria  floret,  evan  geli  cum 

frequentavi.  Maturitatis  testimonium  adeptus 
Itero  linum  petii  anno  MDCCCXXIX  et  inter 
cives  universitatis  Fridericae-Guilclmae  a beato 
Ilegel , t.  t.  rectore  magnifico , receptus , et 
coram  III.  Wagner,  t.  t.  decano  maxime  spec- 
tabili, inter  medicinae  studiosos  nomen  dedi. 

i 

In  bac  alma  litterarum  sede  hisco  inter- 
fui scholis:  Beat,  Kudolphi  de  encyclopaedia 


et  methodologia  medica,  de  anatomia  e.  Ii. 
sani  et  organorum  sensuum,  de  anatomia  foe- 
tus h.,  de  entozois,  de  osteologia;  111.  Schlemm 
de  syndesmologia ; exercitationibus  anatomicis 
practicis  a beat.  Rudolphi  una  cum  111.  Schlemm 
moderatis  interfui ; 111.  Schulz  de  arte  bota- 
nica, de  zoologia,  ac  de  physiologia;  311. 
IAnk  de  historia  naturali  ct  pharmacologia; 
III.  Mitscherlich  de  chemia;  Beat.  Ilermbstaedt 
de  physica;  III.  Ermann  de  calore  et  luce; 
III.  Fr-  Hnfeland  de  pathologia  universali; 


111.  IJorn  de  pathologia  speciali,  de  morbis 
mentis  et  syphiliticis ; 111.  Wagner  de  patho- 
logia et  therapia  speciali,  de  cholera  asiatica; 
Cei.  Casper  de  morbis  infantum  et  de  arte, 
formulas  medicas  concinnandi ; Cei.  llecker  de 
historia  medicinae;  III.  Osann  de  materia  me- 


dica, Cei.  Juengken  de  chirurgia  et  akiurgia; 
Ili.  Rusch  de  arte  obstetricia;  Cei.  Wolff  de 
exanthematibus ; Cei.  Phoebus  de  anatomia 
pathologica;  Cei.  Angelstein  de  oculorum  mor- 
bis; Cei.  d1  Alton  de  Anatomia. 


Ad  praxin  medicam  exercendam  a viris 
P erili.  Hufeland)  111.  Osann,  111.  Busse , 111.  Bar - 
Cei.  Wolffl,  Cei.  Trucsledt ; ad  praxin 
chirurgicam  et  ophthalmiatricam  a viris  111.  </c 
Graefe , 111.  Rust  * ad  praxin  obstetriciam  a 
viro  111.  Busch  in  clinicis  institutus  sum, 

Quibus  omnibus  viris  Illustrissimis,  Am- 
plissimis, Experientissimis  summas,  quas  ha- 
beo et  debeo  gratias  ago. 

Jam  vero  tentaminibus  tam  philosophico 

I 

quam  medico  et  examine  rigoroso  rite  supe- 
ratis, spero  fore,  ut,  dissertatione  thesihusque 
defensis,  summi  in  medicina  et  chirurgia  ho- 
nores in  me  conferantur.  — 


THESES  DEFENDENDAE. 


Venaeseetio  nonnimquam  optimum  est  re- 
medium roborans. 

Vullus  morbus  corpori  prodest. 

Vulla  in  corpore  vivo  cbeinica  actio. 

Tubercula  non  sunt  congenita. 

Nullum  inter  medicamina  venenum. 

lentis  morbi  physicis,  quas  dicunt,  causis 
>riuntur. 

)peratio  hydroceles  per  injectionem  non- 
unquam  incisioni  praeferenda  est. 

